OpenLLM-France/wikimedia huggingface dataset:
# Pontedeume

Pontedeume és un municipi de la província de la Corunya a Galícia. Pertany a la comarca d'O Eume. És entre els municipis de Miño, Cabanas, A Capela, As Pontes de García Rodríguez i Monfero, a mig camí entre La Corunya i Ferrol.
En una expedició al Regne d'Astúries comandada per Omar, un dels fills d'Abd-ar-Rahman I ad-Dàkhil, a la batalla de Pontumio Fruela I d'Astúries va derrotar els musulmans i matar el seu comandant.

## Demografia

Evolució demogràfica :
| 1900 | 1930 | 1950 | 1981 | 2004 |
| 5.943 | 7.056 | 8.286 | 8.408 | 8.694 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

* Andrade (San Martiño)
* Boebre (Santiago)
* Breamo (San Miguel)
* Centroña (Santa María)
* Nogueirosa (San Cosme)
* Ombre (Santa María)
* Pontedeume (Santiago)
* Vilar (San Pedro)

## Referències

* ↑ Vicetto, Benito. Historia de Galicia (en anglès). vol.3. Nicasio Taxonera, 1867, p. 229.

## Enllaços externs

* Fotos de Pontedeume i comarca Arxivat 2011-09-05 a Wayback Machine.
# Vodopiine (Saki)

* Per a altres significats, vegeu «Vodopiine».
Vodopiine (en ucraïnès: Водопійне, rus: Водопойное, Vodopóinoie) és un poble (un possiólok) de la República Autònoma de Crimea a Ucraïna, que el 2014 tenia 288 habitants. Pertany al districte rural de Saki.

## Referències

* ↑ «Приказ Минкомсвязи России «О внесении изменений в Российскую систему и план нумерации, утверждённые приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Nagar

«Nagar» té aquests significats:
* Nagar (Bengala Occidental), o Rajnagar, antiga capital dels prínceps premusulmans de Birbhum (Índia)
* Nagar (Pakistan), ciutat a Gilgit-Baltistan (Àrees del Nord), Pakistan
* Nagar (Síria), antiga ciutat a la zona del riu Khabur
* Nagar (Tamil Nadu), port de Tamil Nadu al municipi de Nagapattinam
* Nagar o Nagara (Índia), població de Karnataka (Índia)
* Riu Nagar (Bangladesh), curs d'aigua que discorre pels districtes de Bogra i de Rajshahi i desaigua al riu Gur
* Riu Nagar (Índia), a Bihar i Bengala Occidental
* Divisió de Nagar, entitat administrativa de l'antic principat de Mysore
* Muntanyes Nagar, a Madhya Pradesh (Índia)
* Principat de Nagar, antic estat tributari protegit avui a Gilgit-Baltistan, al districte d'Hunza-Nagar (Pakistan)
* Vall de Nagar, vall a Pakistan
# Museu d'Art Fotogràfic Brandts

El Museu d'Art Fotogràfic Brandts (en danès Museet for Fotokunst o MFF), és un museu danès de fotografia creat en el Centre Internacional d'Art i Cultura Brandts (Kunsthallen Brandts Klaedefabrik) d'Odense i que està situat en una antiga fàbrica tèxtil denominada Brandts Klædefabrik.

## Història

La fàbrica de roba Brandts va estar funcionant fins a 1977 que va cessar en la seva activitat i durant uns anys les seves instal·lacions van estar abandonades, fins que per una iniciativa privada les autoritats municipals van decidir crear un centre d'art. El museu es va fundar el 13 de setembre de 1985 però no es va inaugurar fins a 1987 al costat dels seus espais afins del Kunsthallen i del Danmarks Grafiske Museum. A l'any de la seva obertura va ser declarat «Museu Europeu de l'Any» i el 1992 va ser declarat estatal, el que va permetre augmentar les subvencions.
L'any 2000 va començar a celebrar-se la «Triennal Foto Odense» que emprava el museu com a impulsor i que posteriorment es va convertir en el «Festival Fuenen de Fotografia». El 2006 el museu va rebre la distinció de «Museu Danès de l'Any».

## Col·lecccions i serveis

Encara que el museu és una institució independent rep finançament del Ministeri de Cultura danès i el seu principal objectiu és la fotografia danesa i internacional des del final de la Segona Guerra Mundial. A la seva segona planta disposa d'una col·lecció permanent amb unes 9.000 obres. Els 400 metres quadrats dedicats a exposicions especials es troben al primer pis. De mitjana, el museu mostra 5-6 exposicions especials, a més a més de les diverses edicions de la col·lecció permanent.
Des del 1988 publica una revista quadrimestral titulada KATALOG - Journal of Photography and Vídeo. Proporciona informació sobre les exposicions i el museu, i es publica tres cops a l'any amb subscriptors en més de 20 països. Els textos són principalment en anglès.

## Referències

* 1 2 Finn Thrane. «Museet for Fotokunst – the long perspective» (en anglès). Danske Museer. Arxivat de l'original el 2010-07-27. [Consulta: 17 juliol 2013].
* ↑ «Museets samlinger» (en danès). Museet for Fotokunst. Arxivat de l'original el 2009-08-02. [Consulta: 17 juliol 2013].
# Nacional Atlético Clube

El Nacional Atlético Clube, o Nacional de Patos, és un club de futbol brasiler de la ciutat de Patos a l'estat de Paraíba.

## Història

El 23 de desembre de 1961 va ser fundat per treballadors d'institucions federals, com correus, el Nacional de Patos. Inicialment jugava amb uniforme verd i groc, però posteriorment adoptà el verd i blanc. Entre 1977 i 1981, guanyà el Torneio Incentivo cinc cops consecutius. El 1989 participà en el Campeonato Brasileiro Série B. També participà en el Campeonato Brasileiro Série C del 2005. Guanyà el campionat de Paraíba el 2007. Aquest mateix any tornà a disputar la tercera divisió brasilera.

## Estadi

El Nacional disputa els seus partits com a local a l'Estadi José Cavalcanti, amb capacitat per a 8.000 espectadors.

## Palmarès

* Campionat paraibano:
** 2007
* Torneio Incentivo:
** 1977, 1978, 1979, 1980, 1981

## Referències

* 1 2 3 (portuguès) Nacional Atlético Clube a Arquivo de Clubes Arxivat 2013-01-17 at Archive.is
* ↑ 1989 Brazilian Championship Second Level a RSSSF
* ↑ 2005 Brazilian Championship Third Level a RSSSF
* ↑ «Paraíba State League - List of Champions». RSSSF, 13-04-2014. [Consulta: 1r juliol 2014].
* ↑ 2007 Brazilian Championship Third Level a RSSSF

## Enllaços externs

* (portuguès) Web oficial
* (portuguès) Nacional Atlético Clube a Arquivo de Clubes Arxivat 2013-01-17 at Archive.is
# Negreta

La negreta és un tipus de lletra de la mateixa mida però de traç més gruixut que la lletra fina, i tant pot ser rodona com cursiva. Es tracta d'un recurs visual per destacar determinats elements d'un text o d'un escrit, i com a tal respon més a la voluntat de qui escriu que no pas a criteris generalment establerts. Cal emprar aquest recurs tipogràfic amb molta mesura i, com a norma general, la negreta s'utilitza només per destacar títols i subtítols de llibres i d'altres textos llargs, i també, quan la cursiva resulta insuficient, per destacar determinats elements en textos breus, com ara tríptics, cartells o díptics. Als llibres de text ressalta els conceptes claus de cada tema que hauran de ser memoritzats pels alumnes.

## Referències

* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.114. DL M-50.522-2002. ISBN 84-8332-391-5 [Consulta: 5 desembre 2014].

## Bibliografia

* Pujol, Josep M.; Solà. Ortotipografia : manual de l'autor, l'autoeditor i el dissenyador gràfic. 2. ed. rev. Barcelona: Columna, 1995. ISBN 84-7809-632-9.

## Vegeu també

* Tipografia
* Ortotipografia

## Enllaços externs

* Criteris per emprar la lletra negreta. (català)
# New General Catalogue

El New General Catalogue (en català, «Nou catàleg general»), també conegut amb les sigles NGC, és com es coneix el New General Catalogue of Nebulae and Clusters of Stars (o «Nou catàleg general de nebuloses i cúmuls d'estrelles»), i és el catàleg d'objectes astronòmics del cel profund més conegut dins l'astronomia amateur. Conté 7.840 objectes entre els quals hi ha núvols estel·lars, nebuloses planetàries i galàxies, la totalitat d'objectes del cel profund coneguts fins a la fi del segle xix. El seu nom té com a referència l'antic catàleg, el General Catalogue o General Catalogue of Nebulae and Clusters, publicat per John Herschel el 1864.
El catàleg va ser compilat durant la dècada de 1880 per John Louis Emil Dreyer utilitzant observacions fetes principalment per William Herschel i el seu fill, i ampliat amb els dos catàlegs coneguts com a Index Catalogues (IC I & IC II), afegint uns 5.000 nous objectes.
Els objectes de l'hemisferi sud han estat menys estudiats que els objectes de l'hemisferi nord, molts dels quals van ser observats per John Herschel. El catàleg NGC contenia nombrosos errors que han estat corregits en la seva edició revisada, el RNGC o Revised New General Catalogue.

## Vegeu també

* Llista d'objectes NGC

## Enllaços externs

* The Interactive NGC Catalog Online(anglès)
* NGC/IC Project Home Page (anglès)
# Nauclides

Nauclides (Naukleides Ναυκλείδης) fou un dels dos èfors espartans que foren enviats amb el rei Pausànies d'Esparta a Àtica el 403 aC. Podria ser el mateix Nauclides fill de Polibíades al que Lisandre va ridiculitzar pel seu estil de vida luxós i el va denunciar a l'assemblea, on tot i així només fou desterrat.

## Referències

* ↑ CPM. William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
# Neoperla jewetti

Neoperla jewetti és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Àsia: les illes Filipines.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* 1 2 Sivec, 1984. Scopolia 7:20 «PDF».
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Perlidae Species Listing Arxivat 2011-01-16 a Wayback Machine. (anglès)

## Enllaços externs

* Encyclopedia of Life (anglès)
* BioLib (anglès)
# Nizínnoie

«Nizínnoie» té aquests significats:

## Crimea

* Nizínne (Djankoi), localitat de República Autònoma de Crimea
* Nizínne (Saki), localitat de República Autònoma de Crimea

## Rússia

* Nizínnoie (Amur), localitat de l'óblast de l'Amur, a Rússia
# Nastri d'argento 1953

Els Nastri d'argento 1953 foren la setena edició de l'entrega dels premis Nastro d'Argento (Cinta de plata).

## Guanyadors

* Processo alla città de Luigi Zampa, per tots els elements que han contribuït a l'evocació fiable d'una època i d'una societat
* Claudio Gora per haver establert a Febbre di vivere una valenta investigació sobre el medi ambient i els costums
* Ingrid Bergman - Europa '51
* Gino Cervi pel conjunt de la seva interpretació
* Renato Rascel per l'estreba col·laboració donada al director Alberto Lattuada en la composició del personatge principal Il cappotto
* Gabriele Ferzetti - La provinciana
* Enzo Serafin pel conjunt de la seva activitat
* Maria De Matteis pel vestuari de La carrozza d'oro
* Valentino Bucchi per la música de Febbre di vivere
* Charlie Chaplin Limelight Millor pel·lícula estrangera

## Referències

* ↑ Nastri d'Argento 1953, mymovies.it
* ↑ 1953 Arxivat 2021-01-12 a Wayback Machine. a l'Albo d'Oro dels Nastri d'Argento

## Enllaços externs

* Assegnati i "Nastri d'Argento" 1953 a YouTube
* Assegnati i "Nastri d'Argento" 1953 a europeana.eu
# Nvidia Tesla

Nvidia Tesla solia ser el nom de la línia de productes de Nvidia dirigida al processament de flux o unitats de processament de gràfics de propòsit general (GPGPU), que portava el nom de l'enginyer elèctric pioner Nikola Tesla. Els seus productes van començar a utilitzar GPU de la sèrie G80 i han continuat acompanyant el llançament de nous xips. Són programables mitjançant les API CUDA o OpenCL.
La línia de productes Nvidia Tesla va competir amb les línies d'aprenentatge profund i les targetes GPU d'AMD Radeon Instinct i Intel Xeon Phi.
Nvidia va retirar la marca Tesla el maig del 2020, segons es diu a causa d'una possible confusió amb la marca de cotxes. Les seves noves GPU tenen la marca Nvidia Data Center GPU com a la GPU Ampere A100.

## Visió general

Oferint una potència computacional molt més gran que els microprocessadors tradicionals, els productes de Tesla es van dirigir al mercat de la informàtica d'alt rendiment. El 2012, Nvidia Teslas alimenta alguns dels superordinadors més ràpids del món, com ara Summit a l'Oak Ridge National Laboratory i Tianhe-1A, a Tianjin, Xina.
Les targetes Tesla tenen un rendiment de doble precisió quatre vegades superior a una targeta Nvidia GeForce basada en Fermi amb un rendiment de precisió única similar. A diferència de les targetes GeForce de consum de Nvidia i les targetes Nvidia Quadro professionals, les targetes de Tesla originalment no podien produir imatges. a una pantalla. Tanmateix, els últims productes de classe C de Tesla incloïen un port DVI de doble enllaç.

## Aplicacions

Els productes de Tesla s'utilitzen principalment en simulacions i càlculs a gran escala (especialment càlculs de coma flotant) i per a la generació d'imatges de gamma alta per a camps professionals i científics.
El 2013, la indústria de la defensa va representar menys d'una sisena part de les vendes de Tesla, però Sumit Gupta va predir un augment de les vendes al mercat d'intel·ligència geoespacial.

## Referències

* ↑ Casas, Alex. «NVIDIA Drops Tesla Brand To Avoid Confusion With Tesla» (en anglès americà). Wccftech, 19-05-2020. [Consulta: 8 juliol 2020].
* ↑ «NVIDIA Supercomputing Solutions» (en anglès).
* ↑ «NVIDIA A100 GPUs Power the Modern Data Center» (en anglès americà). NVIDIA. [Consulta: 8 juliol 2020].
* ↑ «NVIDIA Tesla P40» (en anglès). [Consulta: 28 febrer 2024].
# Nvu

L'Nvu (pronunciat, en anglès, com a "N-view", per a "new view") és un complet sistema per editar pàgines web, basat en el redactor del Mozilla, que combina la gestió de tots els fitxers del lloc web i la facilitat d'ús del WYSIWYG (de l'anglès "What You See Is What You Get", "el que veus és el que aconsegueixes") per a l'edició. L'NVU està dissenyat per a ser extremadament senzill d'utilitzar, convertint-se en l'eina ideal per aquells usuaris d'ordinadors sense massa coneixements tècnics que volen crear una web atractiva i d'aspecte professional sense necessitat de conèixer HTML o els detalls de la programació web.

## Vegeu també

* KompoZer

## Enllaços externs

* Lloc oficial
* Pàgina del projecte de traducció al català Arxivat 2006-02-22 a Wayback Machine.
# Navas de San Juan

Navas de San Juan és un municipi de la província de Jaén, amb una població de 5.083 habitants (INE 2005).
És el municipi de major població de la comarca d'El condado. Pel seu terme municipal discorre el riu Guadalimar.

## Enllaços externs

* Navas de San Juan, un poble d'Andalusia (pàgina personal) Arxivat 2007-05-03 a Wayback Machine.
* Web de Navas de San Juan (pàgina personal) Arxivat 2008-02-25 a Wayback Machine.
* Enllaç des d'ASODECO Arxivat 2007-09-28 a Wayback Machine.
* OndaNavas, la ràdio de Navas de San Juan Arxivat 2014-12-17 a Wayback Machine.
# Neoperla dayak

Neoperla dayak és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Malàisia.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Zwick, P., 1986. Aquatic Insects 8(1):39.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Perlidae Species Listing Arxivat 2011-01-16 a Wayback Machine. (anglès)
* ↑ The Bornean species of the stonefly genus Neoperla (Plecoptera: Perlidae) (anglès)

## Enllaços externs

* BioLib (anglès)
# Neoperla dao

Neoperla dao és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Indoxina: el Vietnam.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* 1 2 Stark & Sivec, 2008. Illiesia 4(3):26.
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* Encyclopedia of Life (anglès)
* BioLib (anglès)
# NoHo

NoHo, per a North of Houston Street, per oposició a SoHo, és un barri de l'illa de Manhattan, Nova York.
Està delimitat al sud per Houston Street, al nord per Astor Place, a l'est per Bowery i a l'oest per Broadway. NoHo està entre Greenwich Village i l'East Village.
És un barri de restaurants i de bars, una zona relativament tranquil·la entre els dos barris que la voregen.

## Enllaços externs

* NOHO NY Business Improvement District
* The Public Theater
# Oakwood (Comtat de Montgomery)

Oakwood és una població dels Estats Units a l'estat d'Ohio. Segons el cens del 2000 tenia 9.215 habitants.

## Demografia

Segons el cens del 2000, Oakwood tenia 9.215 habitants, 3.633 habitatges, i 2.597 famílies. La densitat de població era de 1.624,6 habitants per km².
Dels 3.633 habitatges en un 38,2% hi vivien nens de menys de 18 anys, en un 61,8% hi vivien parelles casades, en un 8% dones solteres, i en un 28,5% no eren unitats familiars. En el 26,3% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,08.
Per edats la població es repartia de la següent manera: un 29,1% tenia menys de 18 anys, un 4,2% entre 18 i 24, un 27,1% entre 25 i 44, un 25,8% de 45 a 60 i un 13,8% 65 anys o més.
L'edat mediana era de 39 anys. Per cada 100 dones de 18 o més anys hi havia 85,3 homes.
La renda mediana per habitatge era de 72.392 $ i la renda mediana per família de 88.263 $. Els homes tenien una renda mediana de 70.500 $ mentre que les dones 35.833 $. La renda per capita de la població era de 41.567 $. Aproximadament l'1,7% de les famílies i el 3,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oakwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
* ↑ «Geographic Comparison Table- Oakwood». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].

## Enllaços externs

* http://www.ci.oakwood.oh.us/
* http://www.oakwoodhistory.org/
* http://www.oakwoodregister.com/
# Westfield (Massachusetts)

Westfield és una població dels Estats Units a l'estat de Massachusetts. Segons el cens del 2000 tenia 40.072 habitants.

## Demografia

Segons el cens del 2000, Westfield tenia 40.072 habitants, 14.797 habitatges, i 10.017 famílies. La densitat de població era de 332,2 habitants/km².
Dels 14.797 habitatges en un 31,5% hi vivien nens de menys de 18 anys, en un 53% hi vivien parelles casades, en un 10,6% dones solteres, i en un 32,3% no eren unitats familiars. En el 25,9% dels habitatges hi vivien persones soles el 10,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,07.
Per edats la població es repartia de la següent manera: un 23,8% tenia menys de 18 anys, un 12,6% entre 18 i 24, un 28% entre 25 i 44, un 21,9% de 45 a 60 i un 13,7% 65 anys o més.
L'edat mediana era de 36 anys. Per cada 100 dones de 18 o més anys hi havia 90,8 homes.
La renda mediana per habitatge era de 45.240 $ i la renda mediana per família de 55.327$. Els homes tenien una renda mediana de 38.316 $ mentre que les dones 27.459$. La renda per capita de la població era de 20.600$. Entorn del 6,9% de les famílies i l'11,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Westfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Westfield». American Fact Finder. Oficina del Cens dels Estats Units, 12-01-2010.
# Ona de Sants

Ona de Sants-Montjuïc, antigament coneguda com a Ona Popular de Sants, és una emissora de ràdio al barri de Sants, a Barcelona. És una de les ràdios locals més antigues de Barcelona, i la primera del districte. És una entitat cultural sense afany de lucre i els col·laboradors són voluntaris.
Va néixer l'any 1985 com a taller de ràdio dins de l'Ateneu Popular de Sants, una entitat iniciada l'any 1933 que va ser tancada durant l'època franquista, arran de les seves idees progressistes i catalanistes. L'Ateneu Popular de Sants, va ser un referents cultural al barri de Sants, amb la creació de diversos tallers i sobretot posant en marxa, la primera ludoteca de tota la península.
L'any 1984, i un cop restablerta la democràcia, l'Ateneu Popular, va decidir per assemblea crear un taller radiofònic i un altre de televisió. El març de 1985 va sortir per primera vegada a les ones. Va ser feta per gent amateur, que tot i això en alguns casos s'ha professionalitzat com Òscar Dalmau.
La seva característica principal és una producció pròpia, una programació variada, en directe i formada per voluntaris. Per la graella de la ràdio hi han passat centenars de programes: d'actualitat, cultura, entreteniment, misteris, sexe, humor, radionovel·les i música de tots els estils. La ràdio no ha perdut la seva vocació de "viver" i continua organitzant tallers de forma eventual. El 2015 l'emissora tenia una cinquantena de programes en directe i una vuitantena de socis. Aquest mateix any es va celebrar el 30è aniversari amb una exposició a les Cotxeres de Sants.

## Referències

* ↑ «Ona de Sants Montjuïc 94.6». Sants EGV, s.d. Arxivat de l'original el 2016-06-09. [Consulta: maig 2016].
* 1 2 «Entrevista a Àlex Barragan pel 25è Aniversari d'Ona de Sants». Sants Televisió, 2011. [Consulta: 26 setembre 2011].
* ↑ «L'Ona de Sants-Montjuïc celebra el 30è aniversari» (vídeo). Barcelona TV — Notícies, 09-01-2015.
* ↑ «Una exposició repassa els 30 anys d'Ona de Sants». Ràdio Associació de Catalunya, 09-12-2015. [Consulta: maig 2016].

## Enllaços externs

* Ona de Sants - Lloc web oficial
* «Canal oficial de Ona de Sants-Montjuïc».: Podcasts dels programes
# Niña Pastori

María Rosa García García, alias Niña Pastori (San Fernando, Cadis, 15 de gener del 1978) és una cantant andalusa de flamenc.
És la filla d'una cantaora aficionada de raça gitana i va rebre una gran influència de Camarón de la Isla. Va publicar el seu primer disc gràcies a Alejandro Sanz.

## Discografia

* 1996: Entre dos puertos
* 1998: Eres luz
* 2000: Cañaílla
* 2002: María
* 2004: No hay quinto malo
* 2006: Joyas prestadas
* 2009: Esperando verte
* 2011: La orilla de mi pelo
* 2014: Raíz (Junt a Lila Downs i Soledad Pastorutti)
* 2015: Ámame como soy
* 2018: Bajo tus alas

## Referències

* ↑ "De cuando empecé me quedan todavía las ganas de seguir probando, de hacer cosas"
* ↑ Biografia de Niña Pastori a todomusica.org
# Volcà del Puig Safont

El Volcà del Puig Safont és un volcà situat al municipi de Santa Pau, a la comarca catalana de la Garrotxa.

## Referències

* ↑ «Volcà del Puig de Martinyà - Puigsafont». Parcs naturals de Catalunya, 25-07-2022. [Consulta: 6 desembre 2023].